BG
3.7.2023 г.
Официален вестник на Европейския съюз
C 235/69
Жалба, подадена на 16 май 2023 г. — Symrise/Комисия (Дело T-263/23) (2023/C 235/82) Език на производството: английски Страни Жалбоподател: Symrise AG (Холцминден, Германия) (представители: T. Kuhn, M. Rust, T.-M. Wienke, L. Bär и J. Jourdan, lawyers) Ответник: Европейска комисия
Искания Жалбоподателят моли Общия съд: — да отмени Решение на Комисията C(2023) 1103 окончателен от 10 февруари 2023 г., с което се разпорежда проверка в помещенията на Symrise AG и всички контролирани пряко или непряко от него дъщерни дружества на основание член 20, параграф 4 от Регламент на Съвета (ЕО) № 1/2003 (1) (AT.40826 — Rose), — да осъди Комисията да плати всички съдебни разноски.
Основания и основни доводи Жалбоподателят изтъква две основания в подкрепа на жалбата. 1.
В рамките на първото основание се изтъква нарушение на основните права на жалбоподателя на неприкосновеност на частните помещения и правоотношения, гарантирани с член 7 от Хартата на основните права на Европейския съюз.
Жалбоподателят изтъква, че решението, с което се разпорежда проверка в неговите помещения (i) е произволно, тъй като Комисията не е разполагала с достатъчни улики, въз основа на които може да се предполага участието на жалбоподателя в каквото и да е нарушение на конкурентното право и (ii) представлява непропорционална намеса в неговите основни права на неприкосновеност на частните помещения и правоотношения, тъй като не съдържа времево ограничение. 2.
В рамките на второто основание се твърди нарушение на член 20, параграф 4 от Регламент (ЕО) No 1/2003 и на задължението на Комисията да изложи мотиви на основание на член 296, параграф 2 ДФЕС.
Жалбоподателят твърди, че решението нарушава задължението на Комисията да посочи точно и ясно предмета на проверката, в нарушение на член 20, параграф 4 от Регламент (ЕО)No 1/2003 и на задължението на Комисията да мотивира ясно решенията си.
По-конкретно, формулировката на решението не позволявала на жалбоподателя да разбере обхвата на проверката и съответно да упражни правото си на защита.
(1)
Регламент (ЕО) № 1/2003 на Съвета от 16 декември 2002 година относно изпълнението на правилата за конкуренция, предвидени в членове 81 и 82 от Договора (OВ L 1, 2003 г., стр. 1:Специално издание на български език, 2007 г., глава 8, том 1, стр. 167).
Жалба, подадена на 11 май 2023 г. — VDK/Комисия (Дело T-265/23) (2023/C 235/83) Език на производството: немски Страни Жалбоподател: Verband der Deutschen Kutter- und Küstenfischer e.V. (VDK) (Хамбург, Германия) (представител: Rechtsanwalt M. Waller) Ответник: Европейска комисия